**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

 Rīga, Brīvības iela 55, 506.telpa, plkst.15:00

Rīgā, 2018. gada 22.martā Nr.5

Sēdi vada: **Artis Dzirkalis** – Latvijas Būvniecības padomes priekšsēdētājs

Sēdē piedalās: **Guntis Āboltiņš – Āboliņš, Andris Bērziņš, Kaspars Bondars, Baiba Fromane, Vija Gēme, Normunds Grinbergs, Ināra Laube,** **Ilmārs Leikums,** **Gints Miķelsons, Uldis Papulis, Elīna Rožulapa, Normunds Tirāns, Gunārs Valinks, Roberts Vecums–Veco.** Aizvieto: **Dzintra Gorbunova** (IZM Profesionālās un pieaugušo izglītības departamenta eksperts).

Uzaicinātie: **Olga Geitus - Eitvina** - EM Būvniecības politikas departamenta direktore;

 **Svetlana Mjakuškina** – Būvniecības valsts kontroles biroja direktore;

 **Uldis Jansons** – Būvniecības valsts kontroles birojs;

 **Ēriks Eglītis** - Būvniecības valsts kontroles birojs;

 **Iļja Zapoļskis** – Būvniecības valsts kontroles birojs;

 **Juris Dambis -** Valsts kultūras pieminekļu aizsardzības inspekcijas vadītājs;

 **Edvīns Pārups -** Kultūras ministrijas Investīciju un projektu nodaļas vadītāja vietnieks;

 **Dainis Ģēģeris** – Latvijas siltuma, gāzes un ūdens tehnoloģijas inženieru savienība;

 **Renārs Špade** - Būvniecības valsts kontroles birojs.

Sēdē nepiedalās: Mārtiņš Budahs, Leonīds Jākobsons,Jurijs Strods, Edmunds Valantis, Laura Vikšere(IZM).

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Par 2018.gada 22. janvārī parakstīto Davosas deklarāciju un augstas kvalitātes būvkultūru Eiropā. (J.Dambis)
2. Būvniecības informācijas sistēmas attīstība un pilnveidošana ERAF projekta ietvaros. (BVKB)
3. Par Būvniecības nozares Latvijas 100gadei veltīto konkursu. (B.Fromane)
4. Citi jautājumi:
	1. Informācija par Izglītības darba grupas sanāksmi un pieņemtajiem lēmumiem. (N.Grinbergs)
	2. Informācija par SIA “SERTEKS” akreditācijas procesu;
	3. Informācija par Labklājības ministrijas izstrādāto projektu “Vides pieejamības standarts publiskām būvēm un telpām un publiskajai ārtelpai”;
	4. Latvijas Būvniecības padomes nākamās sēdes Darba kārtība.

Sēdi sāk 15:05

**Protokolā lietotie saīsinājumi**

BIS – Būvniecības Informācijas sistēma

EM – Ekonomikas ministrija

ES - Eiropas Savienība

ESF – Eiropas Savienības fondi

LATAK – Latvijas Nacionālais akreditācijas birojs

LBP (Padome) – Latvijas Būvniecības padome

LTRK – Latvijas tirdzniecības un rūpniecības kamera

LVS – Latvijas valsts standarts

MK – Ministru kabinets

SIA – sabiedrība ar ierobežotu atbildību

**1.§**

**Par 2018.gada 22. janvārī parakstīto Davosas deklarāciju un augstas kvalitātes būvkultūru Eiropā**

----------------------------------------------------------------------------------------------

**Ziņo:** J.Dambis

**Vēsturiskie pirmsākumi Davosas deklarācijai:**

* Tika konstatēts, ka daudzas arhitektoniskas vērtības tiek noārdītas un nojauktas un kaut kas jāda, lai tās saglabātu, tāpēc 1975.gads, tika pasludināts par Eiropas arhitektūras mantojuma gadu, kopš šī gada sākās jauna pieeja kultūras mantojuma saglabāšanai. Pievērsta uzmanība arhitektūras kvalitātei pilsētbūvniecībā.
* 1985.gadā tika pieņemta ES konvencija arhitektūras mantojuma saglabāšanai;
* 2000.gadā būtisks pagrieziens izpratnē par vērtībām, kad tiek pieņemta Eiropas ainavu konvenciju, kura pilnībā maina attieksmi par telpisko vidi. Tiek runāts par Eiropas telpu kopumā runājot arī par degradētām vietām.
* 2005. gadā tiek pieņemta FARO konvencija, kas  īpaši uzsver kultūras mantojumu kā vērtību sabiedrībai un tieši sabiedrības lielo atbildību kultūras mantojuma noteikšanas un pārvaldības procesā;
* 2018.gads ir pasludināts par Eiropas mantojums gadu, kad tiek pievērsta uzmanība būvētai videi. Eiropas valstu kultūras ministri forumā parakstīja Davosas deklarāciju, kurā tiek runāts par pienākumiem, kas gulstas uz Eiropas valstīm, pievēršot uzmanību būvniecības kultūrai, tiek ieviests jauns jēdziens būvniecības kultūra (*Baukultur)*. Deklarācija ir aicinājums pievērs uzmanību katrai vietai, runājot ne tikai par ēkām, bet arī par infrastruktūras būvēm (piem. rūpnīcām u.c.) par nesakoptām vietām.

Būvniecības kultūra aptver dažādas jomas un uz katra soļa būvniecībā jādomā par kvalitāti, augstu kvalitāti un to kā vairākām nozarēm sadarbojoties sasniegt šo kvalitāti. Katram savā valstī jādomā, kā šos mērķus sasniegt.

Latvijā tas varētu būt:

* nepieciešams pieņemt jaunu Arhitektūras likumu, arhitektūras kvalitātes paaugstināšanai
* arhitektūras un būvniecības informācijas centra izveide;
* izglītības jomā jādomā, kā kvalitatīvu arhitektūru padarīt saprotamu visiem mācot to no pašiem pamatiem visos izglītības posmos;
* kvalitāti jāizvirza par prasību valsts un pašvaldību pasūtījumos, zemākās cenas princips rada arhitektonisko vidi, ko nākotnē nevarēs baudīt un uzskatīt par šā laika sasniegumu;
* kultūras mantojuma jomai jākļūst vairāk konsultējošai un padomus dodošai;
* pārāk birokratizēta valsts pārvalde. Būvniecības jomā, vairāk jāuzticas speciālistiem un sistēma jārada saprotama visiem nozares dalībniekiem.

**G.Āboltiņš – Āboliņš** – būvnieki būvē to, ko pasūtītājs pasūta, bet pasūtītāja vēlmes ierobežo ekonomiskā situācija. Vai forumā tika apskatīti šie jautājumi finansējuma kontekstā?

Konference tika organizēta saistībā ar Pasaules ekonomikas forumu. Arhitektūra ir māksla radīt kvalitatīvu dzīves telpu, bet to nevar pirkt par zemāko cenu. Valsts var diktē kvalitāti sākot ar saviem pasūtījumiem. Šobrīd ESF finansētajos pasūtījumos nerunā par objektu estētisko un funkcionālo kvalitāti. Lielas starpība nav būvizmaksās vai būvē labu arhitektūras /dizaina vērtību, vai tikai apmierina utilitārās vajadzības. Kvalitatīvi būvēt, izmantojot kvalitatīvus materiālus un labu arhitektūru ir ekonomiski izdevīgāk. Šobrīd mēs būvējam katastrofu nākotnei.

**B.Fromane** – Davosas deklarāciju gribētu akcentēt 100gades balvas kontekstā, Diskutējot kāds ir tas produkts, ko visi radam un kāda ir pasūtītāja atbildība. Augstvērtīga kvalitāte tomēr ir dārgāka, tāpēc kas ir tie soļi, kā valsts un pašvaldību pasūtījumos veicināt izpratni ? Valstij ir jāsper pirmie soļi, kaut vai tas ir dārgāk.

Vai arhitektu izglītība un kvalifikācija ir pietiekama, lai no savas puses nestu pienesumu kvalitātes celšanā un kā valsts varētu kontrolēt arhitektoniskās mākslas līmeni, kur ir vājās vietas, lai no sistēmas viedokļa celtu kopīgo kvalitāti?

Latvijā nav pietiekami plaša kvalitatīvas arhitektūras patērētāju paaudze. Lielai daļai sabiedrības liekas, ka mūsdienu kvalitatīvā arhitektūra nemaz nepatīk, cilvēku apziņai ir jāmainās. Tāpēc pasūtītājs jāizglīto:

* starptautiskas konferences;
* labāko piemēru popularizēšana.

Sabiedrība ne vienmēr atzīst labu arhitektūru, tas pats attiecas arī uz restaurāciju.

Tikai popularizējot un rādot var celt kopējo izpratni. Nozarēm jānāk kopā un katram savā jomā jādomā, ko var izdarīt kvalitātes uzlabošanā. Pastiprināta uzraudzību nav uz attīstību ejoša.

**E.Rožulapa** – piekrīt J.Dambja teiktajam un vērš uzmanību uz to, kā tiek sadalīti resursi projektēšanas laikā .Visvairāk laika tiek tērēt meklējot konkrētajai situācijai vis piemērotākos risinājumus, nevis normatīvā regulējuma lasīšanai, noformēšanai u.c.

Uz kopējā būvniecības izmaksu fona projektēšanai tiek tērētas nelielas summas. Pērkot projektus par zemāko cenu, tiek iepirkti projekti, kuros nav ieguldīts darbs, jo publiskajā iepirkumā ir atvēlēts pārāk mazs laiks projektēšanai, netiek pieprasīti kvalitatīvi materiāli. Saimnieciskais izdevīgums publiskajos iepirkumos, augstvērtīga arhitektūra un labi materiāli ilgtermiņā radīs kvalitātes sajutu.

Valsts var diktēt kvalitāti, bet situāciju nevar mainīt vienā gadā, varbūt pat ne desmit gados. Enerģiju izšķiežam visās institūcijās uz sīkumiem, uz detaļām, uz birokrātiju un palaižam garām lietas, kas ir svarīgas telpiskai videi. Kontroles sistēmā būtu jāatstāj svarīgāko un pārējo būtu jāuztic speciālistiem.

**R.Vecums-Veco –** Davosas konvencijā ir norādīts, ka nevajag izdomāt kaut ko no jauna, jāatskatās nedaudz atpakaļ, paskatoties uz mantojumu, kas būvēt 19.gs beigās un 20.gs sākumā. Var uzskatīt, ka Latvijā tie bija būvkultūras ziedu laiki. Tā bija to meistaru meistarība, kas būves radīja: būvmeistari, arhitekti, būvuzraugi, amatnieki un strādnieki, kas balstījās uz iepriekšējo pieredzi. Šobrīd izglītības sistēma ir aizgājusi ļoti tālu no šīs pieredzes. Vai redzat iespēju šo ideju nest tālāk mācību iestādēs?

Jānonāk atpakaļ pie vienkāršākiem un skaidrākiem risinājumiem. Jo mums būs spējīgāki speciālisti, jo varēs ātrāk sasniegt šo būvniecības kultūru.

**A.Dzirkalis** - Padome ir par šāda būvkultūras principa ieviešanu, bet kurš būs šis vilcējspēks, kas to visu virzīs un rādīs piemēru?

Iniciatīva nāk no mantojuma sektora un kultūras ministri būs tie, kas savās valdībās šo jautājumu virzīs. Mums pārējiem vajadzētu veikt kopējas aktivitātes, vienoties, ko katrs savā jomā var darīt.

**E.Rožulapa** – ierosina ka katram savā darbā, kā arī izstrādājot normatīvo regulējumu rezultāts būtu jāizvērtē Davosas deklarācijas kontekstā.

**G.Āboltiņš – Āboliņš** – pauž atbalstu un uzskata, ka šis jautājums ir Būvniecības padomes kompetence.

**B.Fromane** – ierosina skatīties no finansējumā prizmas, neraugoties uz to, ka tikušas sagatavotas vadlīnijas saimnieciski izdevīgākā iepirkuma vērtēšanai, joprojām darbojas zemākās cenas princips, ko veicina valsts uzraudzība (IUB, Valsts kontrole, KNAB u.c.). Darbs veicams tajā daļā, kas saucas valsts finanšu maka turētāji un uzraudzītāji.

**R.Vecums-Veco** – ierosina Padomei pie šī jautājuma atgriezties, šogad vismaz vēl pāris reizes.

**Nolemj**: Nākamajā sēdē lemt par Padomes atbalstu Davosas deklarācijai un būvkultūras ieviešanu būvniecībā Latvijā.

**2.§**

**Būvniecības informācijas sistēmas attīstība un pilnveidošana ERAF projekta ietvaros.**

----------------------------------------------------------------------------------------------

**Ziņo:** Ē.Eglītis, S.Mjakuškina

Informē par ERAF projekta «BIS attīstības 1. kārta» laika grafiku un plānoto sasniedzamo rezultātu izpildi (prezentācija pielikumā). Līdz 30.06.2018. paredzēts īstenot e-saskaņošanu, tas ko liks klāt esošajai funkcionalitātei:

* Visu ieceru veidu iesniegšana
* Tehnisko noteikumu saskaņošana
* Būvprojekta pievienošana
* Datu apmaiņas pilnveidošana u.c.

Uzsākts darbs pie Būvniecības procesu uzraudzības pilnveides.

Izstrādes darbs tiek organizēts pēc *Agile* metodikas sprintos. Sprinta ietvaros tiek veidots sākotnējo specifikāciju saskaņošana, izstrāde, testēšana, kā arī tiek veidota specifikācija nākamajam sprintam, kur vajadzīga saskare ar nozares pārstāvjiem, esam 5.sprintā, plānojam 6.sprintu, bet entuziasms no sākotnējiem dalībniekiem ir krities, tāpēc lūgums popularizēt šo darbu

Projekta pārvaldības struktūra:

* BIS konsultatīvā padome -Risinājuma koncepta apstiprināšana
* BVKB - Uzdevuma formulēšana, lietotājstāsta apstiprināšana;
* Konsultants – lietotājstāstu izstrādātājs, kas formulē un nodod Darba grupai apspriešanai;
* Darba grupa - risinājuma izstrāde, kurā nepieciešama BIS lietotāju iesaiste.

Sākam gatavoties elektronisko saskaņošanu laist ekspluatācijā jūnija beigās, būs apmācību plāns. Apmācības varēs uzsākt maijā, paralēli noritēs komunikācijas kampaņā.

Projekta komanda no būvniekiem gaida:

* Aktīvāku līdzdalību produkta testēšanā, būvnieki līdz šim ir ļoti maz iesaistījušies, maz arī arhitektu;
* Iesaistīties projekta II laidiena sagatavošanā;
* Sagaida atbalstu komunikācijas kampaņā.

Tiek demonstrēts, kā izskatīsies sistēma pēc uzlabošanas un kā tā darbojas (I.Zapoļskis).

**G.Miķelsons** interesējas par projekta II kārtu un vai izdevies apkopot visus priekšlikumus?

 **S.Mjakuškina** – informē, ka šobrīd tiek strādāts pie detalizēta projekta apraksta izstrādes, apkopojums varētu būt ne ātrāk, kā pēc 2 -3 mēnešiem.

**Ē.Eglītis** – informē, ka ir daļa funkcionalitātes, ko nevar ielikt pirmajā kārtā, ir idejas, ko gribētu likt uzturēšanā, bet tur ir ierobežoti līdzekļi, ir jāapkopo šī daļa, kas prioritāri varētu tikt iekļauta II kārtā.

Padome diskutē par projekta īstenošanas mērķiem un uzdevumiem, un pauž viedokli, ka nepieciešams nodrošināt lielāku būvindustrijas interešu aizsardzību, aktīvāk un plašāk iesaistot tās pārstāvjus projekta pamatojošās dokumentācijas izstrādē un saskaņošanā, BIS biznesa prasību un BIS izstrādes iepirkuma tehniskās specifikācijas funkcionālo un nefunkcionālo prasību izstrādē un saskaņošanā, kā arī aktivitātēs, kas saistītas ar BIS papildinājumu ieviešanas kvalitātes kontroli un tās pārvaldību.

**Nolemj:** Būvniekus aktīvāk iesaistīt projekta pamatojošās dokumentācijas izstrādē un saskaņošanā, kā arī BIS izstrādes iepirkuma tehniskās specifikācijas funkcionālo un nefunkcionālo prasību izstrādē un saskaņošanā.

**3.§**

**Par Būvniecības nozares Latvijas 100gadei veltīto konkursu**

----------------------------------------------------------------------------------------------

|  |
| --- |
| **Ziņo:** B.FromaneDoma ir apbalvot būves “Latvijas Gadsimta Nami (Būves)” ar ko var lepoties visa Latvija un ko esam 100 gados radījuši visā Latvijā. Veicināt sabiedrības izpratni par tiem pasūtītājiem, kas pasūtījuši šādas būves. Tā būtu balva, kas spētu sevī ietvert arhitektūru, būvniecību un sabiedrības atzinību gan mūsdienās, gan senākā laika nogrieznī. Balvas mērķis ir apzināt un izcelt pēdējo simts gadu laikā tapušās būves, kas savā būtībā ir šedevri gan ēkas veidotāju, gan tautas acīs un izcelt tās sabiedrības priekšā, tādā veidā veicinot būvindustrijas darba kvalitātes attīstību un sabiedrības informētību.Vērtēšanā tiks izdalīti trīs Latvijai nozīmīgākie laika posmi:* Starpkaru Latvija
* Padomju Latvija
* Mūsdienu Latvija

Aicinās katru pašvaldību izvirzīt 1-3 objektus savā novadā, kas šajā laikā radīti.Tiks iesaistīta sabiedrība, lai balsotu par šiem objektiem un veicinātu interesi par šo pasākumu.Pamatā būtu profesionāļu vērtējums, vērtēs: Būvnieki - 3 būvnieku pārstāvjiArhitekti -3 arhitektu pārstāvjiĀrvalstu eksperti – 3Tie būs kodols, kam jāveido žūrija, būtu jāsagatavo nolikums un vērtēšanas kritēriji.Sabiedrība – Novadu pašvaldības, publiskais balsojumsNovadu pašvaldības izvirzītu būves, to varētu darīt arī profesionālās organizācijas.Sabiedrības viedoklis un vērtējums arī jāņem vērā, jo vidi radam sabiedrībai.Laika rāmis:Doma ka 100gades **pasākums varētu notikt 2019.gada janvārī**Aprīlī – maijā – noskaidrot kāds varētu būt finansējums cik ir nepieciešamais budžets, kāds ir minimālais (~ 100 tūkst. un vairāk)Jūnijs - jūlijs – nosaukt ēkas, apkopot, sagatavot mājaslapu un drukātos materiālus, kas infografiku veidā izskaidrotu apzināto ēku specifiku un arhitektonisko, būvniecisko un inženiertehnisko vērtību. Plānots veidot desmit raidījumu sēriju televīzijā par interesantākajiem projektiem, kas nominēti balvai,  Padomei vienoties par 3 cilvēkiem būvniekiem/ inženieriem, kas ir cilvēki ar Vārdu un augstu reputāciju un nedēļas laikā iesniegt kandidātus, kas varētu tikt iesaistīti. **Nolemj**: Padomes locekļiem izvirzīt būvnieku/ inženieru kandidātus ar zināmu vārdu un augstu reputāciju un nedēļas laikā kandidātus iesūtīt Baibai Fromanei. |
|  |

**4.§**

**Citi jautājumi**

---------------------------------------------------------------------------------------------

* 1. **Informācija par Izglītības darba grupas sanāksmi un pieņemtajiem lēmumiem.** (N.Grinbergs)

Izglītības darba grupa sanāksmē secināja, ka ilgtermiņā neesam prasījuši darba spēkam kvalifikāciju un kvalifikāciju apliecinošus dokumentus un pieņēma lēmumu aicināt Padomi atbalstīt un pieņemt lēmumu, ka būvniecības nozarē šāda sistēma jāievieš.

**Nolemj**: 1. N.Grinbedgam nodefinēt lēmumu par darbinieku kvalifikāciju apliecinošu dokumentu nepieciešamību būvniecībā strādājošo nereglamentēto profesiju strādniekiem, lēmuma projektu izsūtīt padomei.

 2. Nākamajā sēdē Padome pieņem lēmumu un balso par N.Grinberga sagatavoto lēmuma projektu.

* 1. **Informācija par SIA “SERTEKS” akreditācijas procesu** (O.Geitus-Eitvina)

MK apstiprinājis jaunus MK noteikumus "Būvspeciālistu kompetences novērtēšanas un patstāvīgās prakses uzraudzības noteikumi", līdz ar to SIA “SERTEKS”sertificēšana atceļas, jo procedūra tikusi uzsākta pēc vecajiem noteikumiem, kas jau zaudējuši spēku. Tā kā noteikumi nav vairs spēkā, LATAK jāpārvērtē visas procedūras atbilstoši jaunajiem noteikumiem.

Reakreditācijas process attiecas uz visām sertificējošajām institūcijām. Akreditējas jāveic atbilstoši jaunajiem noteikumiem, jāpielāgo visi procesi. Ministrija ir izsūtījusi uzaicinājumu uz tikšanos, tad arī vienosies par procedūru. Nepieciešams pārslēgt visus deleģēšanas līgumus

Būtiskākā izmaiņa noteikumos ir tā, ka visus procesus skaņo Ekonomikas ministrija, ministrijai ir tiesības prasīt viedokli, ja tas ir nepieciešams.

**N.Tirāns** – aicina Ekonomikas ministriju ņemt vērā, Latvijas Būvkonstruksciju projektētāju asociācijas iebildumus, kas attiecas ne tikai uz SIA “SERTEKS”, bet arī uz esošo sertificēšanas sistēmu.

Ekonomikas ministrija uzņemoties atbildību par būvspeciālistus sertificējošo institūciju darbību, tajā skaitā arī finansiālo atbildību, rūpīgi pārvērtēs procesus un lems par deleģēšanu un jaunu līgumu slēgšanu.

**Nolemj**: Pieņemt informāciju zināšanai.

* 1. **Informācija par Labklājības ministrijas izstrādāto projektu “Vides pieejamības standarts publiskām būvēm un telpām un publiskajai ārtelpai”** (M.Vīksna)

Labklājības ministrija ir izstrādājusi vides pieejamības standarta projektu, kas paredzēts, kā vadlīnijas būvniecībā, lai nodrošinātu vides pieejamību dažādām personu grupām ar īpašām vajadzībām. Projekts ir izsūtīts padomei, lai iepazītos ar sagatavotajiem priekšlikumiem un izvērtētu vai tie ir atbalstāmi no būvnieku skatu punkta. Ja tās tiks atzītas par labās prakses vadlīnijām, tad pašvaldības vērtējot projektu varētu ņemt tās vērā.

Tāpēc, kamēr šīs vadlīnijas vēl ir projekta stadijā, lūgums Padomes locekļiem iesūtīt priekšlikumus, lai ministrija varētu tālāk aizstāvēt šo viedokli.

Padome vērš uzmanību uz to, ka pārbūvējot objektus ir dažādas situācijas, kad nevar ievērot visas prasības, jābūt veidam kā ir jāskaņo alternatīvos risinājumus. Tāpat vērš uzmanību uz to, ka vides pieejamības prasības ir jāskata ne tikai saistībā ar īpašām vajadzībām.

**Nolemj:** Pieņemt informāciju zināšanai, ja ir priekšlikumi par izstrādāto projektu “Vides pieejamības standarts publiskām būvēm un telpām un publiskajai ārtelpai”, tad iesūtīt EM.

* 1. **LTRK iebildumi par būvniecības regulējumu**.
		1. MK 25.02.2014. noteikumiem Nr.116 **"Būvkomersantu reģistrācijas noteikumi"** – par būvkomersantu valsts nodevas būtisku pieaugumu tiem uzņēmumiem, kuriem neto apgrozījumu veido arī ieņēmumi no saimnieciskās darbības, kas nav saistīta ar būvniecību.

Ekonomikas ministrijai līdz 2018.gada 1.jūlijam uzdots izvērtēt būvniecības nozares pārstāvju norādīto risku attiecībā uz valsts nodevas būtisku pieaugumu būvkomersantiem un nepieciešamības gadījumā sagatavot priekšlikumus grozījumiem normatīvajos aktos, nesamazinot plānoto nodevas ieņēmumu prognozi 2019.gadā un turpmākajos gados.

Šobrīd ir plānots, ka uzņēmumi kas vēlas, varēs iesniegt zvērināta revidenta Izziņu, par apgrozījumu, kas veikts būvniecībā un kas ir pārējais apgrozījums, tad nodeva tiks aprēķināta tikai no apgrozījuma būvniecībā.

* + 1. Jaunie MK noteikumi **"Būvspeciālistu kompetences novērtēšanas un patstāvīgās prakses uzraudzības noteikumi**" – LTRK iebilst pret 30 EUR summu katram speciālistam par LVS standartu pieejamību, jo lielajiem uzņēmumiem tas ir liels slogs, jo ne visiem speciālistiem ir nepieciešami standarti un uzskata, ka būtu jāpārvērtē summas, kas par tiem jāmaksā.

Ministrija ir rēķinājusi, ka pērkot licenci katram speciālistam, atbilstoši šī brīža normatīvajam regulējumam, kopējā summa iznāktu vēl lielāka. Savukārt samazinot kādam speciālistam maksājumu summu kādam citam tā būtu jāpalielina. Iegūtais finansējums paredzēts standartu tulkošanai un jaunu standartu izdošanai.

**Nolemj:** Vienoties par nepieciešamību EM pārstāvim piedalīties LTRK Būvniecības komitejas sēdē, lai skaidrotu interesējošos jautājumus.

* 1. **Latvijas Būvniecības padomes nākamās sēdes Darba kārtība**

**Nolemj:** Nākamo Latvijas būvniecības padomes sēdi sasaukt **2018.gada 19.aprīlī, plkst.15:00.**

Sēdi slēdz 17:35

Padomes priekšsēdētājs A.Dzirkalis

Protokolēja I.Rostoka